Na temelju članka 30. Statuta Općine Kloštar Podravski («Službeni glasnik Koprivničko-križevačke županije» broj 4/21), Općinsko vijeće Općine Kloštar Podravski na 20. sjednici održanoj 20. lipnja 2023. godine donijelo je

**ODLUKU**

**o prodaji nekretnina u vlasništvu Općine Kloštar Podravski**

**Članak 1.**

 Donosi se Odluka o prodaji nekretnina u vlasništvu Općine Kloštar Podravskii to:

* kč.br. 410- vrt kod kuće u selu, površine 356 čhv,
* kč.br. 747- sjenokoša u Delki, poivršine 601 čhv,
* kč.br. 1108/2-oranica u starim krčevinama, površine 1 kjutro, 248 čhv,
* kč.br. 2293/1- oranica smrčkih u Sekilju, površine 825 čhv,
* kč.br. 2294 - oranica smrčkih u Sekilju, površine 522 čhv,
* kč.br. 2539 - oranica u krčevinama, površine 271 čhv,
* kč.br. 2554- oranica u krčevinama, površine 1 jutro, 1222 čhv,
* kč.br. 2685/59- kuća broj 69 sa štalom, štagljem i dvorištem, površine 302 čhv,

sve navedene katastarske čestice upisane su u zemljišno knjižni uložak broj 1545 k.o. Prugovac.

**Članak 2.**

 Početna cijena istovjetna je procijenjenoj tržišnoj vrijednosti nekretnine utvrđene procjembenim elaboratom tržišnih nekretnina, što iznosi sveukupno 9.969,78 eura izrađenog od ovlaštenog procjenitelja ing.građ. Rajka Stilinovića.

**Članak 3.**

 Za provedbu postupka javnog natječaja provest će Povjerenstvo za prodaju nekretnina iz članka 1. ove Odluke.

**Članak 4.**

 Ova Odluka objavit će se na mrežnim stranicama Općine Kloštar Podravski.

**OPĆINSKO VIJEĆE OPĆINE KLOŠTAR PODRAVSKI**

**KLASA: 940-01/23-01/04**

**URBROJ: 2137-16-01/23-01-01**

**Kloštar Podravski, 20. lipnja 2023.**

**PREDSJEDNICA:**

**Marija Šimunko**